
R E F E R A T   DE   A P R O B A R E
pentru modificarea Hotărârii Consiliului Local nr. 167/2020 privind aprobarea Organigramei şi a Statului de funcţii pentru aparatul de specialitate al
 Primarului Municipiului Brad, precum și pentru instituţiile şi 
 serviciile publice locale din subordinea Consiliului Local al 
Municipiului Brad, modificată prin H.C.L. nr. 211/2020 
precum și prin H.C.L. nr. 30/2021

		
	În prezent, Organigrama şi Statul de funcţii pentru aparatul de specialitate al Primarului Municipiului Brad, aparatul permanent al Consiliului Local al Municipiului Brad, pentru instituţiile şi serviciile publice locale din subordinea Consiliului Local al Municipiului Brad  conțin  144 de posturi aprobate prin H.C.L. nr. 167/2020, astfel cum a fost modificată prin H.C.L. nr. 211/2020, după cum urmează:
·   2 posturi demnitari (primar și viceprimar)
·   1 post de secretar general – funcţie publică specifică de conducere
·   5 posturi - funcţii publice de conducere
· 71 posturi - funcţii publice de execuţie
·   5 posturi contractuale de conducere
· 60 posturi contractuale de execuţie.
	Pe lângă cele 144 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare, mai există, finanţate din bugetele locale, 123 posturi la „Asigurări şi asistenţă socială” – capitol bugetar 68.02, respectiv 319,5 posturi la „Sănătate”-  capitol bugetar 66.02.
	Prin adresa nr. 2704/25.03.2021 a Instituției Prefectului – Județul Hunedoara, înregistrată la Primăria Municipiului Brad sub nr. 24215/08.04.2021, a fost comunicat numărul maxim total de posturi stabilit pentru anul 2021, pentru Primăria Municipiului Brad, conform OUG nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare, respectiv un număr maxim total de posturi de 159.
În structura organizatorică a Biroului Administrarea Domeniului Public și Privat din aparatul de specialitate al Primarului Municipiului Brad în cadrul Compartimentului fond locativ și urmărire contracte, în prezent este vacant un post de inspector, clasa I, grad profesional superior - funcție publică de execuție. Acest post a devenit vacant începând cu data de 01.01.2021, prin pensionarea doamnei Grosu Maria, atribuțiile corespunzătoare acestui post fiind preluate și îndeplinite, prin fișa postului, de către funcționarii publici din cadrul biroului.
Având în vedere volumul mare de lucru în acest domeniu, precum și reducerea cheltuielilor salariale, propun modificarea gradului profesional al funcției publice de execuție vacante de inspector, clasa I, grad profesional superior din cadrul Compartimentului fond locativ și urmărire  contracte - Biroul Administrarea Domeniului Public și Privat din aparatul de specialitate al Primarului  Municipiului Brad, în inspector, clasa I, grad profesional principal (poziția 17 din statul de funcții), în vederea scoaterii la concurs a acestui post, cu precizarea că Organigrama nu se va modifica.
	 În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 167/2020 privind aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi serviciile publice locale din subordinea Consiliului Local al Municipiului Brad și – l supun  plenului Consiliului Local al Municipiului Brad spre  dezbatere în forma prezentată.
În urma modificării susmenţionate, Organigrama şi Statul de funcţii pentru aparatul de specialitate al Primarului Municipiului Brad, pentru instituţiile şi serviciile publice locale din subordinea Consiliului Local al Municipiului Brad (fără Direcția de Asistență Socială) va cuprinde același număr de 144 de posturi (pozițiile 1 – 144 în statul de funcții), care se prezintă astfel:
  	-   2 posturi demnitari ( primar și viceprimar)
  	-   1 post de secretar general – funcţie publică specifică de conducere
-   5 posturi - funcţii publice de conducere
  	- 71 posturi - funcţii publice de execuţie
  	-   5 posturi contractuale de conducere
  	- 60 posturi contractuale de execuţie.
 Invoc în susţinerea propunerii mele prevederile art. 370, art. 391 alin. 1 și ale art. 405  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  ale Ordinului Ministerului Dezvoltării Regionale, Administraţiei Publice nr. 4514/2018 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea  Legii nr. 273/2006 privind finanţele publice locale, precum şi pentru stabilirea unor măsuri financiare, ale Ordinului nr. 1709/2012 al Ministrului Finanţelor Publice privind revizuirea mediei numărului de locuitori prevăzute în tabelul 2 din Anexa la O.U.G. nr. 63/2010,  ale  H.G. nr. 4/2021 pentru stabilirea salariului de bază minim brut pe ţară garantat în plată,  ale Legii nr. 153/2017 privind salarizarea personalului  plătit din fonduri publice, cu modificările și completările ulterioare,  ale art. 37 – Secțiunea 4 din Regulamentul (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date, precum şi ale Legii nr. 53/2003 – Codul Muncii, cu modificările şi completările ulterioare.

